**Szőrteleníti magát a Gucci  
Revolife.hu | szerző: Wastrel**

A luxuskivitelű feleségek kedvenc játszótere, az olasz székhelyű Gucci 2018-tól kezdve kivezeti az állati szőrméből készült termékeit a piacról.

A döntés hátterében két tényező áll. A szintén olasz Armani már tavaly bejelentette a szőrmeruhák kivonását, emellett a 2015-ben érkezett kreatív igazgató, Alessandro Michele is kampányolt az igazgatóságnál az ügy érdekében.

Marco Bizzarri, a Gucci elnöke boldogan mondott igent Michele ötletére, hiszen a cég minden más szempontot háttérbe helyezve preferálja a fenntarthatóságot és a szervezet tagjainak közös értékrendjébe helyezett bizalmat.

A változtatással párhuzamosan a Gucci csatlakozik a mintegy 40 szervezetet magába tömörítő Szőrmementes Egyesülethez is. A raktáron maradt készleteket az elkövetkező időszakban aukciók keretében értékesítik, a bevételt állatvédelmi szervezeteknek adományozzák, mint a Humane Society International vagy a LAV.

<https://www.theguardian.com/fashion/2017/oct/12/italian-fashion-house-gucci-to-go-fur-free-in-2018-says-ceo>

<https://www.youtube.com/watch?v=Jij4m9gB8Lo>